Η σημασία της έκτασης της εκτομής των γλοιωμάτων υψηλής κακοήθειας για την ποιότητα ζωής και την επιβίωση των ασθενών: συστηματική ανασκόπηση και μετα-ανάλυση
Creators: name: Τσιτλακίδης, Αβραάμ Κωνσταντίνος
Publisher: name: Aristotle University of Thessaloniki
Year: 2007
Subjects: Γλοιώματα υψηλής κακοήθειας
Εκταση εκτομής
Επιβίωση
Ποιότητα ζωής
Συστηματική ανασκόπηση
Μετα-ανάλυση
High grade gliomas
Extent of resection
Survival
Quality of life
Systematic review
Meta-analysis

description: Σκοπός. Η παρούσα συστηματική ανασκόπηση και μετα-ανάλυση μελετά τη σημασία της έκτασης της χειρουργικής εκτομής στην αντιμετώπιση των γλοιωμάτων υψηλής κακοήθειας. Αποσκοπώντας στον έλεγχο των κυριοτέρων συγχυτικών μεταβλητών, εστιάστηκε στην ανάλυση της σημασίας της επιλογής ανάμεσα σε βιοψία και εκτομή για την ολική επιβίωση, την επιβίωση ελεύθερη νόσου και την ποιότητα ζωής των ενηλίκων ασθενών με υπερσκηνίδιο ημισφαιρικό γλοίωμα υψηλής κακοήθειας. Μέθοδοι ανασκόπησης. Πραγματοποιήθηκε αναζήτηση στις ηλεκτρονικές βιβλιογραφικές βάσεις δεδομένων MEDLINE, EMBASE και CENTRAL για το χρονικό διάστημα 1966 ως 2006, 1980 ως 2006 και 1966 ως 2006 αντίστοιχα για τον εντοπισμό μελετών που απαντούν στο ερευνητικό ερώτημα. Επίσης, διεξήχθη έρευνα των βιβλιογραφικών αναφορών των μελετών που προέκυψαν από την αναζήτηση. Τα κριτήρια εισαγωγής μίας μελέτης ήταν: 1. Η απόφαση για λήψη βιοψίας ή για ολική εκτομή ήταν η ανεξάρτητη μεταβλητή, 2. Έγινε προσπάθεια εξάλειψης της προκατάλειψης επιλογής με έλεγχο των συγχυτικών παραγόντων, 3. Δεν περιελήφθηκαν στα αποτελέσματα ασθενείς που δεν εντάσσονται στον υπό μελέτη πληθυσμό. Έγινε εκτίμηση της εγκυρότητας των μελετών που προέκυψαν και καταγραφή των κυριοτέρων χαρακτηριστικών τους. Εξήχθησαν δείκτες μεγέθους για τις υπό μελέτη εκβάσεις και πραγματοποιήθηκε ποσοτική σύνθεσή τους.Αποτελέσματα. Προέκυψαν πέντε μελέτες, εκ των οποίων η μία ήταν τυχαιοποιημένη κλινική δοκιμή και οι υπόλοιπες αναδρομικές. Η μετα-ανάλυση εντόπισε στατιστικώς σημαντική θετική συσχέτιση ανάμεσα στην επιλογή για εκτομή και την ολική επιβίωση των ασθενών (hazard ratio=0,6084, 95% CI (0,5224, 0,7087), p&lt;0,0001, inverse variance fixed effects model). Δεν κατέστη δυνατό να πραγματοποιηθεί ποσοτική σύνθεση για την επιβίωση ως την επιδείνωση και την ποιότητα ζωής, λόγω έλλειψης και ασυμβατότητας δεδομένων.Συμπέρασμα. Με βάση τα μέχρι σήμερα πιο αξιόπιστα διαθέσιμα δεδομένα, φαίνεται να υπάρχει θετική συσχέτιση ανάμεσα στην επιλογή για εκτομή των υπερσκηνιδίων γλοιωμάτων υψηλής κακοήθειας των ενηλίκων και την ολική επιβίωση των ασθενών. Ωστόσο, με την παρούσα μελέτη δεν είναι δυνατό να υποστηριχθεί σχέση αιτίας-αιτιατού και δεν είναι εφικτή οποιαδήποτε σύσταση (βαθμού τεκηρίωσης I) προς την κλινική κοινότητα. Προκειμένου να απαντηθεί το ερευνητικό ερώτημα, είναι απαραίτητη η διεξαγωγή περαιτέρω κατάλληλα σχεδιασμένων τυχαιοποιημένων κλινικών δοκιμών. Τέτοιες κλινικές δοκιμές μέχρι σήμερα ήταν δύσκολο να πραγματοποιηθούν, λόγω της πεποίθησης ότι θα παρουσιαζόταν ζητήματα ηθικής δεοντολογίας, καθώς και του ενθουσιασμού που προέκυψε από τις παλαιότερες αναδρομικές μελέτες, που είχαν όμως σημαντικές μεθοδολογικές ατέλειες.
description: Objectives. The current systematic review and meta-analysis studies the importance of the extent of surgical resection for the treatment of high-grade gliomas. Aiming at the control of the primary confounding variables, it focused on the analysis of the importance of the decision between biopsy and resection for overall survival, progression free survival and quality of life of the adult patients with supratentorial high-grade glioma.Methods. A search in the electronic bibliographical databases MEDLINE, EMBASE and CENTRAL was performed for the time interval 1966 to 2006, 1980 to 2006 and 1966 to 2006 relatively, in order to identify studies that answered the research question. Hand-searching of the references of the studies that were identified was also performed. The inclusion criteria were: 1. The decision between biopsy and resection was the independent variable, 2. In an effort to confront selection bias, the primary confounding variables were controlled, 3. The results didn't include patients that didn't belong to the studied population. Validity assessment and data extraction from the studies that were included in the systematic review was performed. Effect sizes were calculated for the studied outcomes and quantitative data synthesis was performed.Results. Five studies were included in this systematic review, a randomized controlled trial and four retrospective studies. The meta-analysis detected statistically significant positive association between the decision for resection and overall survival of the patients (hazard ratio=0,6084, 95% CI (0,5224, 0,7087), p&lt;0,0001, inverse variance fixed effects model). It was not possible to conduct quantitative synthesis for progression free survival and quality of life, because of unavailable and inconsistent data.Conclusion. Based on the best available evidence, it seems that there is positive association between the decision for resection of the supratentorial high-grade gliomas of the adult and overall patient survival. However, it is not possible to support a causal relation and to make any clinical sugggestion based on evidence grade I. In order to answer the research question, it is necessary that properly designed randomized controlled trials be conducted. Such trials have been difficult to conduct, because of the belief that ethical considerations would be raised and the enthusiasm generated by older retrospective studies with important methodological flaws.